既別羊王二君與同官會飲于城南因成一篇追寄
作者：王安石
朝代：宋

paragraphs: 赤車使者白頭翁，當歸入見天門冬。
與山久別悲匆匆，澤瀉半天河漢空。
羊王不留行薄晚，酒肉從容追路遠。
臨流黄昏席未卷，玉壺倒盡黄金盞。
羅列當辭更繾綣，預知子不空青眼。
嚴徐長卿誤推挽，老年揮翰天子苑。
送車陸續隨子返，坐聽城鷄腸宛轉。